גרגורי שיין

גרגורי שיין (ברוסית: Григорий Абрамович Шайн; 19 באפריל 1892 - 4 באוגוסט 1956) היה אסטרונום  סובייטי יהודי. גם אשתו, פלגייה שיין הייתה אסטרונומית ידועה.

שיין נולד באודסה. את עבודת המחקר הראשונה פרסם כבר בגיל 18. סיים אוניברסיטה בעיר טרטו והחל לעבוד במצפה הכוכבים פולקובו ליד סנקט פטרבורג.

הוא עבד בתחום ספקטרוסקופיה של כוכבים ופיזיקת ערפיליות. ביחד עם אוטו שטרובה הוא חקר תנועה סיבובית של הכוכבים. במהלך עבודה זו הוא גילה מספר ערפיליות.

היה חבר האקדמיה הסובייטית למדעים משנת 1939 וחבר החברה המלכותית האסטרונומית.  בשנים 1945–1952 היה מנהל מצפה כוכבים בקרים. גילה 3 אסטרואידים, כ-150 ערפיליות והיה שותף לגילוי כוכבי שביט.

על שמו נקראו מכתש שיין על הירח ואסטרואיד.

נפטר במוסקבה ונטמן בכפר ליד מצפה כוכבים בקרים.

עיטורים

 פרופסור כבוד של אוניברסיטת קופנהגן
 2 עיטורי לנין
 פרס סטלין (1950)

קישורים חיצוניים

אסטרונומים שעל שמם כוכב לכת מינורי
אסטרונומים רוסים
יהודים סובייטים
אסטרונומים יהודים
אישים שעל שמם מכתשים בירח
מקבלי עיטור לנין
סובייטים שנולדו ב-1892
נפטרים ב-1956